Bangka
Store norske leksikon,Geografi,Verdens geografi,Asia,Indonesias geografi
Bangka er en øy i Indonesia, øst for Sumatra, skilt fra denne øya ved det smale Bangkastredet. Øya har et areal på 11 330 kvadratkilometer og har 1 146 581 innbyggere (2021). De fleste innbyggerne er muslimske malayer. Største by er Pangkal Pinang med 216 893 innbyggere (2020).
Øya er bygd opp av sandstein og skifer, og når opp i 705 meter over havet. Langs kysten er det store sumpområder. Jordbruket omfatter dyrking av ris, pepper, kaffe og kokosnøtter. Bangka har store forekomster av tinnmalm. Mer enn 90 prosent av Indonesias produksjonen av tinn kommer fra Bangka og naboøya Belitung. Det er et stort smelteverk i byen Muntok på Bangka. Les mer i Store norske leksikon Indonesias geografi Belitung Indonesia Indonesias historie Indonesias befolkning Økonomi og næringsliv i Indonesia